સૌથી વધારે લોકો ગામડાની મુલાકાત લેવાનું ઇચ્છતા નથી, તેમને લાગે છે કે ગામડામાં તો કાંઇ ફરવા જવાય ? જો તમને પણ એવું લાગતું હોય તો શિલોંગની પાસે આવેલ માવલિનનાંગ ગામ છે જેની ખાસિયત જાણશો તો ત્યાં એકવાર અવશ્ય ફરવા જવા અંગેનું વિચારશો. બીજુ એ પણ છે કે આ ગામમાં સૌથી વધારે વિદેશી પર્યટકો આવે છે. તમને જાણી આશ્ચર્ય થશે કે એશિયામાં સૌથી વધારે સાફ-સફાઇ તરીકેના ગામડાનો ખિતાબ 2003 ભારતના શિલોંગ પાસેના માવલિનનાંગ ગામને મળ્યો છે. આ ગામનું એક બીજું પણ નામ છે – ભગવાનનો પોતાનો બગીચો (God’s own garden). આ ગામની પ્રશંસા વડાપ્રધાન નરેન્દ્ર મોદી પોતે કરી ચૂક્યાં છે.